நியாயமாக அந்த அறிக்கைகளை சீர்தூக்கிப் பார்த்து உச்சநீதிமன்றம் தானே சட்ட நடவடிக்கைகளை தொடர்ந்திருக்க வேண்டும். அல்லது அந்த வழக்கு விசாரணையை குசராத்திற்கு வெளியிலுள்ள ஒரு பாதுகாப்பான நீதிமன்றத்தில் நடத்த உத்தரவிட்டிருக்க வேண்டும். அதற்குப் பதிலாக, எவ்வித மனசாட்சியுமின்றி குற்றவியல் நடைமுறைச் சட்டத்தின் ஒரு பகுதியைச் சுட்டிக்காட்டி தன்னை அவ்வழக்கிலிருந்து விடுவித்து கொண்டது உச்சநீதிமன்றம். அறிக்கையை சம்பந்தப்பட்ட நடுவர் நீதிமன்றத்திற்கு அனுப்பி வைக்க வேண்டும் என்றும் இதில் உச்சநீதிமன்றம் செய்வதற்கு ஒன்றுமில்லை என்பதாகவும் கூறி தங்களது பொறுப்பிலிருந்து 3 நீதிபதிகளும் தங்களை விடுவித்துக் கொண்டுள்ளனர். இதன் மூலம் உச்சநீதி மன்றம் இந்த வழக்கை பழைய நிலைக்கு தள்ளிவிட்டு, செப்டம்பர் 12, 2011 அன்று நீதியை சிதைத்துள்ளது.